Χάρισον Φορντ

Ο Xάρισον Φορντ (), (13 Ιουλίου 1942) είναι Αμερικανός ηθοποιός. Είναι κυρίως γνωστός για τους ρόλους του ως Χαν Σόλο στην σειρά ταινιών Ο Πόλεμος των άστρων και ως Ιντιάνα Τζόουνς στην ομότιτλη σειρά ταινιών. Η καριέρα του εδώ και τέσσερις δεκαετίες περιλαμβάνει ρόλους σε αρκετές εισπρακτικές επιτυχίες όπως Εργαζόμενο κορίτσι (Working Girl, 1988), Αθώος Μέχρι Αποδείξεως του Εναντίου (Presumed Innocent, 1990), Ο φυγάς (The Fugitive, 1993), Air Force One (1997) και Ένοχο Μυστικό (What Lies Beneath, 2000).

Έχει λάβει μια υποψηφιότητα για Όσκαρ Α' Ανδρικού Ρόλου το 1995 για την ταινία Μάρτυρας εγκλήματος (Witness) και τέσσερις υποψηφιότητες για Χρυσή Σφαίρα. Το 2002 στην απονομή των Χρυσών Σφαιρών βραβεύτηκε με το βραβείο συνολικής προσφοράς Cecil B. DeMille. Οι συνολικές εισπράξεις των ταινιών του στο αμερικανικό box office αγγίζουν τα 4,9 δισεκατομμύρια δολάρια, τοποθετώντας τον στην 2η θέση.

 Πρώτα χρόνια 
Ο Φορντ γεννήθηκε στις 13 Ιουλίου, 1942 στο Σικάγο, Ιλλινόις από τους Ντόροθι και Κρίστοφερ Φορντ. Έχει έναν μικρότερο αδερφό, τον Τέρενς, που γεννήθηκε το 1945. Ο παππούς και η γιαγιά του είναι ιρλανδικής και γερμανικής καταγωγής αντίστοιχα.

 Καριέρα 
 Πρώτα επαγγελματικά βήματα 
Το 1964, ο Φορντ ταξίδεψε στο Λος Άντζελες της Καλιφόρνια για να υποβάλει αίτηση για μια θέση εργασίας στο ραδιόφωνο. Δεν πήρε τη δουλειά αλλά παρέμεινε στην Καλιφόρνια και τελικά υπέγραψε συμβόλαιο με το πρόγραμμα νέων ταλέντων της Columbia Pictures, παίζοντας μικρούς ρόλους σε ταινίες. Μία από τις πρώτες του εμφανίσεις ήταν στην ταινία Όλες Οι Γυναίκες Αγαπούν Τον Κλέφτη (Dead Heat on a Merry-Go-Round, 1966). Το 1967 εμφανίστηκε στην ταινία Δοκίμασε και με τη Γυναίκα μου (Luv), όπου μπορεί ο ρόλος του να είχε ατάκες αλλά ακόμα το όνομά του δεν έμπαινε στους τίτλους. Τελικά, το κατάφερε με την ταινία Ήρθε η Ώρα να Πεθάνεις (A Time for Killing, 1967).

Αργότερα ο Φορντ εργάστηκε για τη Universal Pictures, παίζοντας δευτερεύοντες ρόλους σε πολλές τηλεοπτικές σειρές καθ' όλη τη διάρκεια της δεκαετίας του '60 και στις αρχές της δεκαετίας του '70, συμπεριλαμβανομένων των Gunsmoke, Ironside, The Virginian, The F.B.I., Love, American Style και Kung Fu. Εμφανίστηκε στο γουέστερν Και οι Εφτά Ήσαν Ατρόμητοι (Journey to Shiloh, 1968) και έκανε ένα μικρό πέρασμα στην ταινία Zabriskie Point (1970) του Μικελάντζελο Αντονιόνι. Δυσαρεστημένος με τους ρόλους που του προσφέρονταν, ο Φορντ έγινε αυτοδίδακτος επαγγελματίας ξυλουργός για να συντηρήσει τη σύζυγό του και τους δύο μικρούς γιους του. Τότε τον προσέλαβε ο Τζορτζ Λούκας για να φτιάξει γραφεία στο σπίτι του και έτσι ο Φορντ κατέληξε με ένα β' ρόλο στην ταινία Νεανικά Συνθήματα (American Graffiti, 1973). Η σχέση του Φορντ με το Λούκας επηρέασε σε μεγάλο βαθμό την καριέρα του. Μετά την επιτυχία του Φράνσις Φορντ Κόπολα με την ταινία Ο Νονός (The Godfather, 1972), ο σκηνοθέτης προσέλαβε τον Φορντ να επεκτείνει το γραφείο του και του έδωσε μικρούς ρόλους στις δύο επόμενες ταινίες του, Η Συνομιλία (The Conversation, 1974) και Αποκάλυψη Τώρα (Apocalypse Now, 1979).

 Ο Πόλεμος των Άστρων 
Το 1975, ο Τζορτζ Λούκας προσέλαβε το Φορντ για να διαβάζει τους ρόλους με τους ηθοποιούς που έκαναν δοκιμαστικό για την ταινία Ο Πόλεμος των Άστρων (Star Wars, 1977). Ο Λούκας τελικά πείστηκε από την ερμηνεία του Φορντ και του έδωσε το ρόλο του Χαν Σόλο. Η ταινία έγινε από τις μεγαλύτερες εισπρακτικές επιτυχίες και μετέτρεψε τον Χάρισον Φορντ σε σούπερσταρ. Επανέλαβε το ρόλο του στις συνέχειες της ταινίας Η Αυτοκρατορία Αντεπιτίθεται (The Empire Strikes Back, 1980) και Η Επιστροφή των Τζεντάι (Return of the Jedi, 1983)

 Ιντιάνα Τζόουνς 
Το 1981 πήρε τον πρωταγωνιστικό ρόλο στη συνεργασία των Τζορτζ Λούκας και Στίβεν Σπίλμπεργκ στην ταινία Ο Ιντιάνα Τζόουνς και Οι Κυνηγοί της Χαμένης Κιβωτού (Raiders of the Lost Ark). Αν και ο Σπίλμπεργκ ήθελε να δώσει από την αρχή το ρόλο στο Φορντ, ο Λούκας ήταν διστακτικός, λόγο του ότι είχε δουλέψει ξανά μαζί του στο Νεανικά Συνθήματα και στο Ο Πόλεμος των Άστρων, αλλά τελικά είπε το ναι όταν ο Τομ Σέλεκ δεν μπορούσε να δεχτεί το ρόλο. Ο Φορντ επανέλαβε το ρόλο στο πρίκουελ Ο Ιντιάνα Τζόουνς και Ο Ναός του Χαμένου Θησαυρού (Indiana Jones and the Temple of Doom, 1984) και στη συνέχεια Ο Ιντιάνα Τζόουνς και Η Τελευταία Σταυροφορία (Indiana Jones and the Last Crusade, 1989). Οι ταινίες Ιντιάνα Τζόουνς μετέτρεψαν τον Φορντ σε εισπρακτικό φαινόμενο. Αργότερα υποδύθηκε ξανά το ρόλο στην τηλεοπτική σειρά The Young Indiana Jones Chronicles και στην τέταρτη ταινία Ο Ιντιάνα Τζόουνς και Το Βασίλειο του Κρυστάλλινου Κρανίου (Indiana Jones and the Kingdom of the Crystal Skull, 2008). Μια ακόμα συνέχεια Ιντιάνα Τζόουνς 5 είναι στη διαδικασία ανάπτυξης.

 Άλλες δουλειές στον κινηματογράφο 

Ο Φορντ έχει εμφανιστεί σε πολλές ταινίες, συμπεριλαμβανομένων των Οι Ήρωες (Heroes, 1970), Ομάδα Κρούσεως "10" απ' το Ναβαρόνε (Force 10 from Navarone, 1978) και Οι Εραστές της Μεγάλης Νύχτας (Hanover Street, 1979). Επίσης συμπρωταγωνίστησε με τον Τζιν Γουάιλντερ στην ταινία Το Πιο Σιγανό Πιστόλι του Ουέστ (The Frisco Kid, 1979). Το 1982 πρωταγωνίστησε στην καλτ ταινία επιστημονικής φαντασίας Blade Runner. Ακολούθησαν και πιο δραματικοί ρόλοι όπως Μάρτυρας Εγκλήματος (Witness, 1985), Η Ακτή του Κουνουπιού (The Mosquito Coast, 1986) και Frantic (1988) σε σκηνοθεσία Ρόμαν Πολάνσκι.

Η δεκαετία του 1990 έφερε στο Φορντ το ρόλο του Τζακ Ράιαν στις ταινίες Παιχνίδια Ολέθρου (1992) και Άμεσος Κίνδυνος (Clear and Present Danger, 1994), Ο Φυγάς (The Fugitive, 1993) μαζί με τον Τόμι Λι Τζόουνς, Ο Τρομοκράτης (The Devil's Own, 1997) μαζί με τον Μπραντ Πιτ και Air Force One (1997). Ακολούθησε μια περίοδος με ταινίες που απέσπασαν πολύ κακές κριτικές ενώ και η πορεία τους στο box office ήταν άκρως απογοητευτική, όπως Έξι Μέρες, Επτά Νύχτες (Six Days Seven Nights, 1998), Παιχνίδια της Τύχης (Random Hearts, 1999), Υποβρύχιο Κ-19: Ο Φονιάς (K-19: The Widowmaker, 2002), Οι Μπάτσοι του Χόλιγουντ (Hollywood Homicide, 2003) και Κωδικός Προστασίας (Firewall, 2006). Εξαίρεση αποτέλεσε το Ένοχο Μυστικό (What Lies Beneath) το 2000 μαζί με τη Μισέλ Φάιφερ, με 300 εκατομμύρια εισπράξεις παγκοσμίως.

Τελευταίες του ταινίες ήταν οι: Παράνομες Πράξεις (Crossing Over, 2009), Ακραία Μέτρα (Extraordinary Measures, 2010) και Πρωινό Ξύπνημα (Morning Glory, 2010). Επόμενη ταινία ήταν το Cowboys & Aliens, η οποία κυκλοφόρησε στις 29 Ιουλίου 2011.

 Προσωπική ζωή 
Ο Φορντ έχει δύο γιους, Μπέντζαμιν και Γουίλαρντ, με την πρώτη του σύζυγο Μέρι Μαρκουάρντ, καθώς και άλλα δύο παιδιά, Μάλκολμ και Τζόρτζια, με τη δεύτερη σύζυγό του, τη σεναριογράφο Μελίσα Μάθισον. Στις 15 Ιουνίου 2010 παντρεύτηκε την ηθοποιό Καλίστα Φλόκχαρτ.

 Φιλμογραφία 
+  Έτος Πρωτότυπος τίτλοςΤίτλος στα ελληνικά Ρόλος Σημειώσεις 1963 The Great EscapeΗ μεγάλη απόδρασις ναζί στο τρένο 1966 Dead Heat on a Merry-Go-RoundΌλες οι γυναίκες εγαπούν τον κλέφτη Μπέλχοπ 1967 LuvΔοκίμασε και με τη γυναίκα μου Χίπι  A Time for KillingΉρθε η ώρα να πεθάνεις Σέιφερ 1968 Journey to ShilohΚαι οι εφτά ήσαν ατρόμητοι Γουίλι Μπιλ Μπέρντεν1970 Zabriskie PointZabriskie Point υπάλληλος αεροδρομίου Getting StraightΕξέγερσις και αίμα Τζέικ The Intruders Καρλ τηλεταινία 1973 American GraffitiΝεανικά συνθήματα Μπομπ Φάλφα1974 The ConversationΗ συνομιλία Μάρτιν Στετ 1975 Judgment: The Court Martial of Lieutenant William Calley Φρανκ Κρόουντερ τηλεταινία 1976 Dynasty Μαρκ Μπλάκγουντ1977 The Possessed Πολ Γουίντζαμ Star Wars Episode IV: A New HopeΟ πόλεμος των άστρων Χαν Σόλο HeroesΟι ήρωες Κεν Μπόιντ1978 Force 10 from NavaroneΟμάδα κρούσεως "10" απ' το Ναβαρόνε αντισυνταγματάρχης Μάικ Μπάρνσμπι The Star Wars Holiday Special Χαν Σόλο τηλεταινία1979 Apocalypse NowΑποκάλυψη τώρα συνταγματάρχης Λούκας Hanover StreetΟι εραστές της μεγάλης νύχτας Ντέιβιντ Χάλοραν The Frisco KidΤο πιο σιγανό πιστόλι του Ουέστ Τόμι Λίλαρντ More American Graffiti Μπομπ Φάλφα 1980 Star Wars Episode V: The Empire Strikes BackΟ πόλεμος των άστρων: Επεισόδιο V - Η αυτοκρατορία αντεπιτίθεται Χαν Σόλο 1981 Raiders of the Lost ArkΟ Ιντιάνα Τζόουνς και οι κυνηγοί της Χαμένης Κιβωτού Ιντιάνα Τζόουνς 1982 Blade Runner Ρικ Ντεκάρντ 1983 Star Wars Episode VI: Return of the JediΟ πόλεμος των άστρων: Επεισόδιο VI - Η επιστροφή των Τζεντάι Χαν Σόλο 1984 Indiana Jones and the Temple of DoomΟ Ιντιάνα Τζόουνς και ο ναός του χαμένου θησαυρού Ιντιάνα Τζόουνς 1985 WitnessΜάρτυρας εγκλήματος Τζον Μπουκ Υποψηφιότητα Όσκαρ Α' Ανδρικού ΡόλουΥποψηφιότητα Χρυσή Σφαίρα Α' Ανδρικού Ρόλου - ΔράμαΥποψηφιότητα BAFTA Καλύτερου Ηθοποιού σε Πρωταγωνιστικό Ρόλο 1986 The Mosquito CoastΗ ακτή του κουνουπιού Άλι Φοξ Υποψηφιότητα Χρυσή Σφαίρα Α' Ανδρικού Ρόλου - Δράμα1988 Frantic δρ Ρίτσαρντ Γουόκερ Working GirlΕργαζόμενο κορίτσι Τζακ Τρέινερ 1989 Indiana Jones and the Last CrusadeΟ Ιντιάνα Τζόουνς και η τελευταία σταυροφορία Ιντιάνα Τζόουνς 1990 Presumed InnocentΑθώος μέχρι αποδείξεως του εναντίου Ράστι Σάμπιχ 1991 Regarding HenryΣχετικά με τον Χένρι Χένρι Τέρνερ 1992 Patriot GamesΠαιχνίδια ολέθρου Τζακ Ράιαν1993 The FugitiveΟ φυγάς δρ Ρίτσαρντ Κιμπλ Υποψηφιότητα Χρυσή Σφαίρα Α' Ανδρικού Ρόλου - Δράμα 1994 Clear and Present DangerΆμεσος κίνδυνος Τζακ Ράιαν 1995 SabrinaΣαμπρίνα Λάινους Λάραμπι Υποψηφιότητα Χρυσή Σφαίρα Α' Ανδρικού Ρόλου - Κωμωδία/Μιούζικαλ1997 The Devil's OwnΟ τρομοκράτης Τομ Ο' Μίρα Air Force One πρόεδρος Τζέιμς Μάρσαλ 1998 Six Days Seven NightsΈξι μέρες, επτά νύχτες Κουίν Χάρις 1999 Random HeartsΠαιχνίδια της τύχης λοχαγός Γουίλιαμ "Ντατς" Βαν Ντεν Μπρεκ 2000 What Lies BeneathΈνοχο Μυστικό δρ Νόρμαν Σπένσερ 2002 K-19: The WidowmakerΥποβρύχιο Κ-19: Ο φονιάς Αλεξέι Βοστρίκοβ 2003 Hollywood HomicideΟι μπάτσοι του Χόλιγουντ Τζο Γκάβιλαν 2006 FirewallΚωδικός Προστασίας Τζακ Στάνφιλντ 2008 Indiana Jones and the Kingdom of the Crystal SkullΟ Ιντιάνα Τζόουνς και το βασίλειο του Κρυστάλλινου Κρανίου Ιντιάνα Τζόουνς 2009 Crossing OverΠαράνομες πράξεις Μαξ Μπρόγκαν2010 Extraordinary MeasuresΑκραία μέτρα δρ Ρόμπερτ Στόουνχιλ Morning GloryΠρωινό ξύπνημα Mάικ Πομρόι 2011 Cowboys & Aliens συνταγματάρχης Ντολαχάιντ2013 Ender's GameΗ εκδίκηση του Έντερσυνταγματάρχης ΓκραφAnchorman 2: The Legend ContinuesΟ παρουσιαστής 2: Ο μύθος συνεχίζεταιΜακ Τάνεν 2014 The Expendables 3Οι αναλώσιμοι 3 Μαξ Ντρούμερ2015 The Age of AdalineΤο μυστικό της Ανταλαΐν Γουίλιαμ Φίλμινγκ Star Wars: Episode VII – The Force AwakensStar Wars: Η δύναμη ξυπνάει Χαν Σόλο2017  Blade Runner 2049 Ρικ Ντεκάρντ2019 The Secret Life of Pets 2Μπάτε σκύλοι αλέστε 2Ρούστερφωνή Star Wars: Episode IX – The Rise of SkywalkerStar Wars: Skywalker - Η άνοδος Χαν Σόλο σύντομη εμφάνιση2020The Call of the WildΤο κάλεσμα της άγριας φύσηςΤζον Θόρντον2023Indiana Jones and the Dial of DestinyΟ Ιντιάνα Τζόουνς και ο δίσκος του πεπρωμένουΙντιάνα Τζόουνς2025Captain America: Brave New WorldCaptain America: Θαυμαστός Καινούριος ΚόσμοςΠρόεδρος Θαδδαίος «Θάντερμπολτ» Ρος / Red Hulk

 Παραπομπές 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης